Die jaar 1953 was 'n gewone jaar wat volgens die Gregoriaanse kalender op 'n Donderdag begin het. Dit was die 53ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 5 Januarie – Die toneelstuk Waiting for Godot deur Samuel Beckett word vir die eerste keer uitgevoer. 1 Februarie – Die watersnoodramp vind plaas in Nederland. 12 Februarie – Denemarke, Ysland, Noorweë en Swede stig die Nordiese Raad. 26 Maart – Jonas Salk, kondig sy ontdekking van die polio-entstof aan. 21 April – Twee van senator Joseph McCarthy se hoofadjudante, Roy Cohn en David Schine, beveel aan dat 30 000 boeke in VSA inligtingsdiensposte in Europa verwyder word, insluitende werke deur Dashiell Hammett, W.E.B. du Bois, Herman Melville, John Steinbeck en Henry David Thoreau, omdat dit pro-kommunisties is. 25 April – Francis Crick en James Watson publiseer "Molecular structure of nucleic acids: a structure for deoxyribose nucleic acid" wat die dubbele-heliksstruktuur van DNS inhou. 9 Mei – Die Liberale Party word in Kaapstad gestig met Margaret Ballinger as eerste leier.